section_heading: Dani Tome Arhiđakona
paragraph_text: Eponim Udruge je splitski kroničar Toma Arhiđakon (oko 1200. – 8. svibnja 1268.), ujedno i autor kronike poznatije kao „Povijest salonitanske crkve” (Historia Salonitana), s vrlo vrijednim podacima iz najranije prošlosti Splita i Hrvatske. Nadahnuti tim izvanrednim djelom (za standarde srednjovjekovnog doba u kojem je nastalo) i iznimnim Tominim povjesničarskim umom članstvo Udruge je svojim aktivnostima u nekoliko navrata odalo počast Arhiđakonovom djelu i životu. Tako su članovi Udruge 2012. godine, povodom blagdana Svih svetih i Dušnog dana, posjetili splitsku crkvu Sv. Frane na Obali u kojoj se nalazi Tomina nadgrobna ploča.<ref>Na grobu Tome Arhiđakona - tomaarhidjakon.ffst.hr Nadalje, povodom 745. obljetnice smrti Tome Arhiđakona, u organizaciji Udruge, 8.-11. svibnja 2013. godine održao se niz događanja pod zajedničkim nazivom “Studenti Splitu!” (edukativno-glazbena večer pod nazivom „Split jednakih šansi“ i konferencija o obrazovanju osoba s invaliditetom: „I mi studiramo, zar ne?“).<ref>[https://tomaarhidjakon.ffst.hr/index.php/hr/arhiva/2013/73-studenti-splitu-i-mi-studiramo-zar-ne Studenti Splitu: I mi studiramo, zar ne? - tomaarhidjakon.ffst.hr] Također, 4.-8. svibnja 2015. godine obilježena je i 815. obljetnica Tomina rođenja ciklusima studentskih izlaganja (o vojno-redarstvenoj operaciji „Bljesak“ te završnim operacijama II. svjetskog rata uz predstavljanje vlastitih radova i istraživanja s područja povijesnih znanosti te odabranih poglavlja iz zbornika radova „Toma Arhiđakon i njegovo doba“).<ref>Dani Tome Arhiđakona - tomaarhidjakon.ffst.hr Time su splitski studentski povjesničarski „Dani Tome Arhiđakona“ istoimene Udruge održani po prvi put. Nakon sedam godina uslijedilo je i održavanje „Dana Tome Arhiđakona 2022.“ (16.-21. prosinca) uz manifestacije oživljene povijesti starohrvatskog doba (Klis, Solin, Kaštela, Trogir) te prigodnu retrospektivu prvog desetljeća djelovanja Udruge popraćenu javnim izlaganjem o povijesti magije. Uz samu Udrugu i „Dane“ koji su njemu posvećeni, Tominim imenom neslužbeno je krajem siječnja 2013. godine nazvana i do tada poplavljena staza koju su nekada koristile studentice i studenti Filozofskog fakulteta u Splitu na svom putu do Franjevačkog klerikata O. fra Ante Antića gdje su se u to vrijeme djelomično održavala fakultetska predavanja. Tako je, nasipavanjem spomenute staze 29. siječnja 2013. godine nastao i „Klerikatski put Tome Arhiđakona“ (koji predstavlja poveznicu dviju sadašnjih splitskih ulica: Ivana pl. Zajca i Puta iza Nove bolnice).<ref>Klerikatski put Tome Arhiđakona - tomaarhidjakon.ffst.hr